Gåsvær (Herøy)

Gåsvær er et fraflyttet fiskevær i Herøy kommune i Nordland. De bebygde øyene er Nord-Gåsvær, Sør-Gåsvær, Flatøy og Innerodden. norgeskart.no Gåsvær kapell oppført 1967, ligger på Sør-Gåsvær.  

De siste fastboende flyttet fra Gåsvær i 1990. Mange av husene blir nå brukt som fritids- og sommerhus. Hurtigbåtruten til Gåsvær ble lagt ned sommeren 2007. 

 Geografi 
Gåsvær grenser i øst til Gåsværfjorden. I vest ligger fiskeværene og holmene Lyngvær, Skipbåtsvær, Sandsundvær, Innerholmen og Ytterholmen fyr. I sørøst ligger Steinene. Gåsværs høyeste punkt er Ravnøya som er 30 moh. I Gåsvær har man fin utsikt til Dønnmannen, Sju søstre, Vega, Søla, Lovund og Trænstaven. 

 Navigasjon
Å navigere i farvannet rundt Gåsvær og inn til havna er krevende. Det er derfor en rekke lykter i dette farvannet, som også er detaljert beskrevet i boka Den norske los. Lykt på Kalvskjæran viser innseiling fra øst til havna i sundet mellom Nordgåsvær og Sørgåsvær. To mindre lykter er plassert i det trange sundet.  med sjøkart/#!?project=seeiendom&layers=1008&zoom=10&lat=7329551.87&lon=366631.04&markerLat=7328779.6669966&markerLon=364674.09104571963&p=searchOptionsPanel&sok=G%C3%A5sv%C3%A6rsundet norgeskart.no

 Næringer på Gåsvær 
Fiske var viktigste næringsvei på Gåsvær, men også jordbruk var viktig, og det var vanlig med små fjøs med sauer og noen få kyr. Det var vanlig med æhus til ærfuglene, der man samlet edderdun som ble renset og ramet og solgt for bruk i  puter og dyner.

 Historie 
Tidlig på 1900-tallet ble det bygd butikk, post, telegraf, dampskipsekspedisjon og fiskemottak på Sør-Gåsvær. Skolen kom i 1903. Den ble bygd på Nord-Gåsvær, og var en omgangsskole. Det ble bygd en ny skole på Sør-Gåsvær i 1960. Sommeren 1964 ble det lagt strømkabel utover Gåsværfjorden. Når folk fikk elektrisitet begynte man å støpe vannkummer inntil husveggen og med vannpumpe i kjelleren kunne folk få innlagt vann. På 1960, -70 og -80-tallet fulgte befolkningsnedgang, og Gåsvær ble fraflyttet.  

 Dyre- og fugleliv 
På Gåsvær hekker en rekke fuglearter, mest sjøfugler, men også rovfugl som havørn. Det er også pattedyr som mink og oter.

 Referanser 

Kategori:Bosetninger i Herøy i Nordland
Kategori:Fiskevær i Nordland
Kategori:Tidligere bosetninger i Nordland